પરંપરાગત રીતે જોઈએ તો ઈન્શ્યુરન્સ અને ઈન્વેસ્ટ્મેન્ટ એ બે જુદાં જુદાં હેતુઓ સિધ્ધ કરવા માટેનાં સાધનો છે.ઈન્સ્યુરન્સ એ બીજાં મુડી રોકાણનાં સાધનોની સરખામણીમાં રુપીયા સામે ઓછું વળતર આપે છે પરંતુ તેનો મુખ્ય ધ્યેય સલામતીનો છે.તેથી ઉલ્ટું ઈન્વેસ્ટ્મેન્ટ નો મુખ્ય ધ્યેય રોકાણ સામે વધુમાં વધુ વળતર મળે તેવો છે.યુનીટ લીંક ઈન્શ્યુરન્સ(માર્કેટ સાથે સંલગ્ન)પોલીસીઑની શરુઆત થતાં ઈન્સ્યુરન્સ હવે મુડી રોકાણનું અગત્યનું સાધન બની ગયું છે અને વધારે ને વધારે લોકો આવી પોલીસીઓ દ્વારાં રોકાણ અને સલામતી બંને મેળવે છે.આવું થતાં ઈન્સ્યુરન્સ પોલીસીઓ નાં ટ્રેડીંગને વધારે વેગ મળશે તેવું માનવામાં આવે છે.પરંતુ પોલીસીઑ નાં ટ્રેડીંગ વિશે આ ક્ષેત્ર નાં લોકોનાં મિશ્ર પ્રત્યાઘાતો આવેલ છે.અમુક લોકોનું એવું માનવું છે કે આવું થવાથી બીજાંની જીંદગી પર દાવ લગાવવાનું શરુ થઈ જશે.જ્યારે અમુક લોકો ઈન્સ્યુરન્સનાં ટ્રેડીંગ ને આવકારે છે.